b'\n_START_ARTICLE_\nBrian Hart\n_START_PARAGRAPH_\nBrian Hart (7. syyskuuta 1936 Enfield Town, Middlesex \xe2\x80\x93 5. tammikuuta 2014) oli brittil\xc3\xa4inen F1-kuljettaja ja insin\xc3\xb6\xc3\xb6ri. H\xc3\xa4n osallistui F2-sarjan autolla yhteen F1-osakilpailuun kaudella 1967, Saksan GP:hen, joka tosin toimi F1- ja F2-sarjan yhteiskilpailuna ja jossa h\xc3\xa4n j\xc3\xa4i kolme kierrosta voittajasta._NEWLINE_Hart kilpaili Formula Junior- ja F3-sarjoissa vuonna 1958 ennen siirtymist\xc3\xa4\xc3\xa4n F2-sarjaan. Lopetettuaan kilpailemisen vuonna 1971 h\xc3\xa4n ryhtyi Tolemanin p\xc3\xa4\xc3\xa4suunnittelijaksi. H\xc3\xa4n suunnitteli moottoreita my\xc3\xb6s talleille RAM, Haas Lola, Tyrrell, Jordan ja Arrows. Vuonna 1992 Hart suunnitteli V10-moottorin, jolla Rubens Barrichello ajoi kolmanneksi Tyynenmeren GP:ss\xc3\xa4 1994. Hart siirtyi Minardin palvelukseen vuonna 1998, mutta ei saanut t\xc3\xa4ytt\xc3\xa4 rahoitusta projektistaan. Hart siirtyi Arrowsin palvelukseen, kunnes talli meni konkurssiin vuonna 2002.'